Wii-pelikonsoli ja Wii Remote -peliohjain. Kuvasta puuttuu ohjaimen lisäosa Nunchuk.
**Wii** on Nintendon viides videopelikonsoli ja Nintendo GameCuben seuraaja. Kehitysvaiheessa nimellä **Revolution** tunnettu Wii esiteltiin yleisölle vuoden 2005 E3-messuilla. Wii julkaistiin Yhdysvalloissa 19. marraskuuta, Japanissa 2. joulukuuta ja Euroopassa 8. joulukuuta 2006. Wiin kehittämisen voidaan katsoa alkaneen heti Nintendo GameCuben julkaisemisen jälkeen.

Wiitä myytiin joulukuun 2009 loppuun mennessä yli 67 miljoonaa kappaletta, enemmän kuin kilpailijoitansa PlayStation 3:a ja Xbox 360:ä. Satoru Iwata on kertonut, että Nintendo ei ajattele kilpailevansa Sonyn kanssa vaan pyrkii saamaan kohdeyleisökseen uusia ihmisiä. Wii onkin vedonnut perheisiin, naisiin ja vanhuksiin, jotka ovat aiemmin jääneet pääasiallisten videopelikohderyhmien ulkopuolelle.

Laitteiston kehitys
-------------------

Nintendo aloitti Wiin kehittämisen heti Nintendo GameCuben julkaisemisen jälkeen. Shigeru Miyamoton mukaan konseptina oli aluksi keskittyä pelaajan vuorovaikuttamiseen pelin kanssa:

> »Yhteinen mielipide oli, että voima ei merkitse kaikkea konsolista puhuttaessa. Ei voi olla olemassa liian montaa voimakasta konsolia. Se on sama, kuin jos olisi ainoastaan raivokkaita dinosauruksia. Ne voivat taistella ja vaarantaa oman olemassaolonsa.» 
> 
> 

Nintendo ei myöskään halunnut kehittää teknologiaa, joka tuottaisi nopeammin parempaa grafiikkaa. Kehittäjätiimin mielestä tällainen lähestymistapa ei olisi tehnyt vaikutusta kuluttajiin. Idea vaikutti toimimattomalta, kun tiimi vertasi kehityksen vaikeuksia ja kustannuksia uusiin kokemuksiin, joita kuluttajat voisivat saada. Aluksi Nintendo ei suunnitellut kehittävänsä Wiin teknisiä ominaisuuksia lainkaan ohjainta lukuun ottamatta. Miyamoton mukaan konsolin suunniteltiin maksavan alle 100 Yhdysvaltain dollaria.

Nintendo käytti Wiin kehittämisessä edistynyttä puolijohdeteknologiaa. Puolijohdeteknologiaa ei kuitenkaan käytetty yleiseen tapaan paremman suorituksen aikaansaamiseksi, vaan konsolin koon ja energiankäytön pienentämiseksi. Kehitystiimin suunnitelmana oli mahdollistaa Wiin päälläolo ympäri vuorokauden: Wiin konsepti oli "konsoli, jossa tapahtuu jotain joka päivä". Koska Wiin haluttiin pysyvän päällä koko päivän, sen tuuletin ei saanut pitää ääntä yöllä – kehitystiimin pitikin minimoida mikropiirien päästämä lämpö.

Toimitusjohtaja Satoru Iwatan määräyksestä konsoli piti kehittää noin kahden–kolmen päällekkäisen DVD-kotelon kokoiseksi. Wiistä piti kehittää käytännöllinen, sillä liian suuri konsoli ei mahtuisi huomaamattomasti television viereen. Tilan säästämiseksi ja käytännöllisyyden vuoksi Wiihin laitettiin itsestään latautuva levyasema. Wiin muotoilussa otettiin huomioon käyttäjäkunta ja käytännöllisyys; laitteen piti mahtua lähes jokaiseen paikkaan, eikä sen ulkoasu saanut muistuttaa liikaa lelua tai tavallista multimedia-laitetta. Alkuperäisen kokosuunnitelman mukaan laitteesta tehtiinkin noin kolmen päällekkäisen DVD-kotelon kokoinen suorakulmainen särmiö.

### Ohjaimen syntyminen

*Pääartikkeli: Wii Remote*
Wii Remote viimeisimmässä ulkoasussaan.
Ohjaimen suunnittelussa suurin vaikutus oli Nintendo DS:n menestyksellä. DS:n kosketusnäytön tuoma omaperäinen pelaamistyyli oli saanut hyvän vastaanoton, ja kehittäjät pohtivatkin, miten pystyisivät seuraamaan DS:n jalanjälkiä. Yhtenä ehdotuksena oli kosketusnäytön lisääminen ohjaimeen, toisena taas osoitinlaitteen, kuten hiiren, käyttäminen. Ohjaimeen ei kuitenkaan haluttu lisätä kosketusnäyttöä, sillä silloin konsoli olisi ollut liian samankaltainen Nintendo DS:n kanssa. Ohjainta suunniteltaessa ajateltiin sen helposti lähestyttävyyttä, yksinkertaisuutta ja mukavuutta. Nintendo halusi myös tehdä jotain tavallisuudesta poikkeavaa.

Ohjaimesta tehtiin lukuisia eri prototyyppejä, mutta se alkoi hahmottua kunnolla vasta kunnes Wiin konsepti oli kunnossa. Kehitystiimi ei halunnut seurata perinteisen peliohjaimen konseptia, vaan ohjaimesta päätettiin tehdä yhdessä kädessä pidettävä.

Ohjaimen viimeinen versio muodostui pikkuhiljaa. Tärkeimpiä, kohti viimeistä muotoa vieviä, ehdotuksia olivat osoittimen käyttö ja tankomainen muoto. Shigeru Miyamoto toi kehityskeskusteluissa esille matkapuhelimensa ja autonsa navigointijärjestelmän kaukosäätimen ja ehdotti vastaavan ratkaisun käyttämistä. Ei ollut kuitenkaan itsestään selvää, että osoitustoiminto sulautettaisiin tankomuotoiluun. Kehitystiimi testasikin jonkin aikaa perinteistä ohjainta osoitustoiminnolla, mutta toteutus ei toiminut. Tästä syystä päätettiin vaihtaa tankomuotoon.

Ohjaimelle suunniteltiin lukuisia lisäosia, sillä se oli käytännössä pelkkä sauva. Virtuaalikonsolin takia piti olla mahdollista pelata myös vanhempia pelejä Nintendo Entertainment Systemin ajoista lähtien, puhumattakaan ulkomailla suosituista ensimmäisen persoonan ammuntapeleistä. Koska perinteiset konsoliin liitettävät oheislaitteet olivat muutenkin kalliita, ei Wiille haluttu tehdä langattomia oheislaitteita. Niitä varten päätettiin tehdä portti itse pääohjaimen pohjaan. Yksi merkittävimmistä lisäosista, Nunchuk, keksittiin vasta myöhemmin. Poikkeuksellisesti sen projektinimi päätettiin säilyttää, toisin kuin yleensä on tapana: muun muassa Wii Remotea kutsuttiin aluksi nimillä "Core Controller" tai "Core Unit".

### Wii-prototyypit

Wiin kehitysalusta numero 4.
Wiistä ei ollut saatavilla kunnollisia prototyyppejä kehittäjille ja toimittajille kuin vasta muutamaa kuukautta ennen laitteen julkaisua. Muun muassa vuoden 2006 E3-messuilla pelattavissa olleet Wiit oli tehty tilaisuutta varten GameCube-runkoihin. Nintendo julkaisi viimeisen version kehitysalustasta vasta kesäkuussa 2006. IGN:n mukaan Nintendo tarjosi kehittäjille seuraavat kehitysalustan sukupolvet:

* 1. sukupolvi: GameCube ja johdolla liitetty Wii Remote.
* 2. sukupolvi: Kuten ensimmäinen, mutta pienillä muutoksilla.
* 3. sukupolvi: Kuten toinen, mutta nopeammalla prosessorilla (noin tammikuu 2006)
* 3½. sukupolvi: Lähes viimeistelty laitteisto langattomalla Wii Remotella.
* 4. sukupolvi: Wiin viimeistä versiota vastaava, teho noin 90–95 % lopullisen laitteen tehosta.

Esittely
--------

Wii ja *Wii Sports* esitteillä vuoden 2006 E3-messuilla.
Wii esiteltiin ensimmäisen kerran vuoden 2005 E3-messuilla, mutta sen ohjain pidettiin vielä salassa. Satoru Iwata kuitenkin vihjaili uudesta ohjaustavasta puheensa aikana, sanoen sen olevan ainutlaatuinen ja vetävän puoleensa pelaamatonta yleisöä. Hän myös sanoi, "tärkeintä ei ole se mitä pelaat, vaan miten." Ohjaimesta nousi vielä paljon kysymyksiä, ja Satoru Iwatan aikoessa pitää puheen saman vuoden Tokyo Game Show -messuilla julkinen spekulaatio tulevista paljastuksista kasvoi (Nintendo ei tavallisesti osallistu Tokyo Game Show’hun). Iwata esitteli uutta ohjainta puheensa lopussa, ja ohjaimen suomia mahdollisuuksia alettiin spekuloida.

Seuraava suuri esittelytapahtuma oli vuoden 2006 E3-messut. Nintendo yllätti yleisön julkistamalla uuden konsolin nimen ennen messujen alkua: "Revolutionin" tilalle tuli "Wii". Lehdistötilaisuudessaan Nintendo esitteli Wiitä lukuisien eri pelien, kuten *The Legend of Zelda: Twilight Princessin* ja Ubisoftin *Red Steelin*, kanssa. Messuilla Wii oli menestys: se voitti Game Critics Awardsin palkinnon parhaasta esityksestä ja laitteistosta, ja konsolia testaamaan jonotti joidenkin laskelmien mukaan enimmillään jopa 1000 ihmistä. Vastaavasti Wiin kilpailijoiden PlayStation 3:n ja Xbox 360:n ja pelejä pääsi testaamaan muutamassa minuutissa. Wii sai palkinnon myös parhaasta laitteistosta, ja *Wii Sports* sekä *Excite Truck* voittivat kahdessa pelikategoriassa.

Suomessa Wiitä testattiin ensi kerran 3.–5. marraskuuta 2006 järjestetyillä Digiexpo-messuilla. Laitteille oli pitkiä jonoja, joissa jonotettiin enimmillään parikin tuntia – yleisöä houkuttelivat pelit *Twilight Princess* ja *Wii Sports*.

### Nimi

Wii tunnettiin aluksi koodinimellä *Revolution*, mutta nimi vaihdettiin vuoden 2006 E3-messujen alla. Nintendon tyylioppaan mukaan konsolin nimi on vain "Wii", ei "Nintendo Wii". Wii onkin Nintendon ensimmäinen Japanin ulkopuolella markkinoima konsoli, jonka nimessä ei mainita yrityksen nimeä "Nintendo". Nintendon mukaan Wiin kaksi pientä i-kirjainta kuvaavat sekä kahta pelaajaa kokoontumassa yhteen, että konsolin kahta ohjainta. Nintendo on kertonut monta syytä nimen vaihtoon:

> »"Wii" kuulostaa sanalta "we" (suom. *"me"*), mikä painottaa konsolin olevan kaikkia varten. Puhumastaan kielestä huolimatta ihmiset ympäri maailman voivat muistaa nimen Wii. Ei sekaannuksia. Ei tarvetta lyhentää. Vain Wii.» 
> 
> 

Nintendon perusteluista huolimatta monet lehdistön edustajat, nettiyhteisöt ja pelikehittäjät reagoivat nimenmuutokseen aluksi negatiivisesti. Eräät heistä ilmaisivat pelkonsa, että nimi antaisi laitteesta lapsellisen kuvan, toisten mielestä Nintendon olisi ollut parempi pitäytyä Revolutionissa, ja jotkut pilkkasivat sanan ääntämyksen yhtäläisyyttä englannin- ja ranskankielisiin sanoihin. BBC uutisoi pian nimenvaihdoksen jälkeen lapsellisista, nimeen pohjautuvista vitseistä, joita oli ilmestynyt Internetiin. Nimeen on kuitenkin tutkimusten mukaan myöhemmin totuttu, ja sitä pidetään positiivisena. Amerikan Nintendon toimitusjohtaja Reggie Fils-Aime selitti nimenvaihdosta seuraavasti:

> »Nimenä Revolution (suom. *vallankumous*) ei ole ihanteellinen; se on pitkä ja joissain kulttuureissa vaikea lausua. Sen vuoksi me halusimme jonkin lyhyen, helposti lausuttavan ja omaperäisen nimen. Näin luotiin konsolin nimi "Wii".» 
> 
> 

### Markkinointi

Nintendo toivoo saavuttavansa Wiillä laajemman yleisön kuin muut seitsemännen sukupolven konsolit. *Dragon Quest IX*:n lehdistötilaisuudessa Satoru Iwata sanoi, että Nintendo ei ajattele kilpailevansa Sonyn kanssa, vaan pyrkii saamaan uusia kohderyhmiä pelaamaan videopelejä.

Tämä lähestymispolitiikka näkyi Nintendon internet-mainoksissa ja Pohjois-Amerikan televisiomainoksissa, joiden ohjaajana toimi Oscar-voittaja Stephen Gaghan. Mainoksissa käytetyt mainoslauseet olivat "*Wii would like to play*" (suom. *"Wii haluaisi pelata"* tai *"Me haluaisimme pelata"*) ja "*Experience a new way to play*" (suom. *"Koe uusi tapa pelata"*). Ensimmäinen mainoslause leikki yhtäläisyydellä Wiin nimen ja englannin kielen sanan "we" (suom. *"me"*) välillä. Mainosten levitys alkoi 15. marraskuuta 2006 noin 200 miljoonan Yhdysvaltain dollarin budjetilla. Yksi mainoksista menestyi YouTubessa keräten lyhyessä ajassa yli miljoona katsojaa.

Julkaisu
--------

  

Nintendo ilmoitti kesäkuussa 2006 aikeistaan toimittaa kuusi miljoonaa konsolia ja 17 miljoonaa peliä saataville maaliskuun 2007 loppuun mennessä. Nintendo kertoi 14. syyskuuta 2006, että suurin osa yksiköistä toimitettaisiin Pohjois-Amerikkaan. Iwata kommentoi haastattelussa pelien hintoja ja sanoi ettei voisi kuvitella minkään ensimmäisen osapuolen pelin maksavan enemmän kuin 50 Yhdysvaltain dollaria.

Espanjassa Wiin julkaistiin jo 9. joulukuuta 2006, koska kaikki kaupat olivat kiinni 8. joulukuuta immaculata conception ajan. Italian ja Sveitsin julkaisut siirrettiin päivälle 7. joulukuuta 2006.

Kanadan Nintendon varatoimitusjohtaja Ron Bertram kertoi yrityksen aikovan saada miljoona konsolia Pohjois-Amerikan julkaisuun. Seuraavana päivänä Nintendo kertoi lausunnon olleen virheellinen, ja toisti aiempia lausuntoja neljän miljoonan konsolin maailmanlaajuisesta myyntiodotuksesta vuoden 2006 loppuun mennessä, suurimman osan myynnistä tapahtuen Pohjois-Amerikassa. Nintendo aikoi myös varmistaa riittävän tarjonnan ja katkeamattoman tuotannon.

14. ja 15. syyskuuta 2006 Nintendo ilmoitti Japanin, Pohjois- ja Etelä-Amerikan, Australian, Aasian ja Euroopan julkaisutiedot. Tiedotustilaisuuksissaan Nintendo paljasti julkaisupäivämäärät, hinnoittelun ja jakelun. Yhdysvalloissa Wii julkaistiin 19. marraskuuta, Japanissa 2. joulukuuta 2006 ja Euroopassa 8. joulukuuta. Konsolin suositushinta Euroopassa oli 249 € ja Suomessa 269 €. Yhdysvalloissa laite maksoi 250 dollaria ja Japanissa 25 000 jeniä (noin 167 €).

Isossa-Britanniassa pelaajat jonottivat keskiyön julkaisua Game- ja MMV-liikkeiden edessä. Myös julkisuuden henkilöitä, kuten Pat Cash ja Ian Wright, saapui paikalle mainostamaan Wiitä. Suomessa suurella osalla jälleenmyyjistä oli tarjota julkaisun yhteydessä vain pieni määrä konsoleita. Amon edustaja Minna Kaivola pahoitteli konsolien vähyyttä, mutta oli silti tyytyväinen julkaisuun.

### Julkaisupäivämäärät ja hinnoittelut

**Julkaisupäivämäärä ja ohjevähittäishinta alueittain**\*| Alue | Hinnoittelu julkaisussa | Wii Remote | Lisäosat |
| --- | --- | --- | --- |
| Julkaisuhinta | Julkaisu | Nunchuk | Classic Controller |
| Yhdysvallat Yhdysvallat | 249,99 USD | 19. marraskuuta 2006 | 39,99 USD | 19,99 USD | 19,99 USD |
| Kanada Kanada | 279,95 CAD$ | 44,99 CAD | 24,99 CAD | 24,99 CAD |
| Meksiko Meksiko | 4,499 MXN$ | - | - | - |
| Guatemala Guatemala | 3,499 GTQQ3 | - | - | - |
| Kolumbia Kolumbia | 1,099,000 COP$ | - | - | - |
| Peru Peru | 1,499 PENS/. | - | - | - |
| Chile Chile | 259,990 CLP$ | 34,990 CLP$ | 15,990 CLP$ | 15,990 CLP$ |
| Brasilia Brasilia | 2,399R$ | 299.00 R$ | 199.00 R$ | - |
| Japani Japani | 25,000 JP¥ | 2. joulukuuta 2006 | 3,800 ¥ | 1,800 ¥ | 1,800 ¥ |
| Australia Australia | 399.95 AUD$ | 7. joulukuuta 2006 | 69.95 AU$ | 29.95 AU$ | 29.95 AU$ |
| Uusi-Seelanti Uusi-Seelanti | NZD$499.90 | 99.95 NZ$ | 49.95 NZ$ | 49.95 NZ$ |
| Italia Italia | 259 € | 39.99 € | 19.99 € | 19.99 € |
| Sveitsi Sveitsi | 399 CHF | 69.90 CHF | 34.90 CHF | 34.90 CHF |
| Euroopan unionin lippu Eurooppa | 249 € | 8. joulukuuta 2006 | 39.99 € | 19.99 € | 19.99 € |
| Yhdistynyt kuningaskunta Iso-Britannia | 179 GB£ | 29.99 £ | 14.99 £ | 14.99 £ |
| Unkari Unkari | 70,000 HUF | - | - | - |
| Irlanti Irlanti | 259 € | 44 € | 25 € | 25 € |
| Tanska Tanska | 2,199 DKK | - | - | - |
| Venäjä Venäjä | 9,950 RUB | - | - | - |
| Norja Norja | 2,499 NOK | 399 kr | 249 kr | 249 kr |
| Ruotsi Ruotsi | 2,699 SEK | 479 kr | 299 kr | 299 kr |
| Islanti Islanti | 29,990 ISK | 5990 kr | 2990 kr | 2990 kr |
| Suomi Suomi | 269.90 € | 49.90 € | 29.90 € | 29.90 € |
| Turkki Turkki | 799.90 YTL | - | - | - |
| Espanja Espanja | 249 € | 9. joulukuuta 2006 | 41,95 € | 19,95 € | 19,95 € |
| Singapore Singapore | - | Toukokuu 2006 | - | - | - |
|
|

\* *Wii Sports* tulee yhteispakattuna Wiin kanssa kaikilla muilla alueilla paitsi Japanissa.

### Julkaisupelit

*Katso myös: Luettelo Wii-peleistä*

| Pelin nimi | Alue |  | Pelin nimi | Alue |
| --- | --- | --- | --- | --- |
| *Avatar: The Last Airbender* | **PA** **EA** |  | *Barnyard* | **EU** |
| *Call of Duty 3* | **PA** **EA** **EU** **AU** |  | *Cars* | **PA** **EA** **EU** **AU** |
| *Crayon Shin-chan Saikyou: Kazoku Kasuka Peking Wii* | **JP** |  | *Dragon Ball Z: Budokai Tenkaichi 2* | **PA** **EA** |
| *Elebits* | **JP** |  | *Ennichi no Tatsujin* | **JP** |
| *Excite Truck* | **PA** **EA** |  | *Far Cry: Vengeance* | **PA** **EU** |
| *The Grim Adventures of Billy & Mandy* | **PA** **EA** |  | *Gottlieb Pinball Classics* | **EU** |
| *GT Pro Series* | **PA** **EA** **EU** **AU** |  | *Happy Feet* | **PA** **EU** |
| *Kororinpa* | **JP** |  | *The Legend of Zelda: Twilight Princess* | **PA** **EA** **JP** **EU** **AU** |
| *Machi Kuru Domino* | **JP** |  | *Madden NFL 07* | **PA** **EA** **EU** |
| *Marvel: Ultimate Alliance* | **PA** **EA** **EU** |  | *Monster 4x4 World Circuit* | **PA** **EA** **JP** **EU** **AU** |
| *Necro-Nesia* | **JP** |  | *Need for Speed: Carbon* | **PA** **EA** **EU** |
| *Open Season* | **EU** |  | *Rampage: Total Destruction* | **PA** **EU**  |
| *Rayman Raving Rabbids* | **PA** **EA** **JP** **EU** **AU** |  | *Red Steel* | **PA** **EA** **JP** **EU** **AU** |
| *SD Gundam G Breaker* | **JP** |  | *SpongeBob SquarePants: Creature from the Krusty Krab* | **PA** **EA** **EU**  |
| *Super Fruit Fall* | **EU** |  | *Super Monkey Ball: Banana Blitz* | **PA** **EA** **JP** **EU** **AU** |
| *Super Swing Golf* | **JP** |  | *Tamagotchi's Sparkling President* | **JP** |
| *Tom Clancy's Splinter Cell: Double Agent* | **EU** |  | *Tony Hawk's Downhill Jam* | **PA** **EA** **EU**  |
| *Trauma Center: Second Opinion* | **PA** **EA** **JP** |  | *WarioWare: Smooth Moves* | **JP** |
| *Wii Play* | **JP** **EU** **AU** |  | *Wii Sports* | **PA** **EA** **JP** **EU** **AU** |
| *Wing Island* | **JP** |
|

### Myynnit

Nintendo kertoi 28. marraskuuta 2006 myyneensä Amerikassa yli 600 000 konsolia ensimmäisen kahdeksan päivän aikana. Pelijulkaisuyritys Enterbrain kertoi Wiin myynnin Japanissa olleen ensimmäisenä kahtena päivänä yli 370 000 yksikköä. Isossa-Britanniassa Wiistä tuli siihenastisista konsoleista nopeimmin myyty yli 105 000 yksiköllä ensimmäisenä viikonloppuna, mikä oli enemmän kuin Xbox 360:n vanhempi ennätys noin 70 000 yksikköä. Nintendo kertoi 13. joulukuuta 2006 myyneensä Wiitä Euroopassa 325 000 kappaletta kahtena ensimmäisenä päivänä, joten Wiistä tuli Euroopan nopeimmin myyty konsoli. Wiistä tuli 4. joulukuuta 2006 Australian historian nopeimmin myyty konsoli 32 901 myydyllä yksiköllä neljässä päivässä (Xbox 360:ä oli myyty avausviikonloppuna 30 241 yksikköä).

Vaikka Wiin julkaisu oli sujuvampi kuin Xbox 360:n ja PlayStation 3:n, sekään ei sujunut ongelmitta. Monet raportit väittävät Wiitä myydyn kaikilla alueilla enemmän kuin PlayStation 3:a, joka oli julkaistu Eurooppaa lukuun ottamatta lähes samaan aikaan kuin Wii. Myyntisuhde oli Wiin eduksi Yhdysvalloissa 2:1, Japanissa 4:1 ja maailmanlaajuisesti 3:1.

Wiitä on myyty maailmanlaajuisesti vuoden 2015 maaliskuuhun mennessä noin 101 miljoonaa kappaletta. Näistä Japanissa on myyty noin 13 miljoonaa ja Amerikassa 48,5 miljoonaa.

Lähteet
-------

1. ↑  Thorsen, Tor: Wii sales top 67 million, DS over 125 million  28.1.2010. GameSpot. Viitattu 3.4.2010. (englanniksi)
2. 1 2  Gantayat, Anoop: Dragon Quest IX Q&A IGN. Viitattu 10.4. 2010. (englanniksi)
3. ↑  Schiesel, Seth: In the List of Top-Selling Games, Clear Evidence of a Sea Change *New York Times*.  1.2.2008. The New York Times Company. Viitattu 12.4.2010. (englanniksi)
4. ↑  Punkka-Hänninen, Päivi: "Tähän voi ihan jäädä koukkuun" *Helsingin Sanomat*.  12.1.2009. Sanoma.  Arkistoitu 21.11.2011. Viitattu 12.4.2010.
5. 1 2 3  The Big Ideas Behind Nintendo's Wii www.businessweek.com (englanniksi) Luettu 1.2.2007
6. ↑  Using state-of-the-art technology in unprecented ways. ms.nintendo-europe.com (englanniksi) Luettu 10.12.2006
7. ↑  A Design for everyone ms.nintendo.com (englanniksi) Luettu 1.2.2007
8. 1 2  Part 3 - Wii: Born out of a concrete vision ms.nintendo-europe.co (englanniksi) Luettu 4.1.2007
9. 1 2  Part 1 - Taking control back to the drawing board ms.nintendo-europe.com (englanniksi) Luettu 4.1.2007
10. ↑  Part 1 - Taking control back to the drawing board ms.nintendo-europe.com (englanniksi) Luettu 4. tammikuuta 2007
11. 1 2  Part 2 - No barriers: a controller for everyone ms.nintendo-europe.com (englanniksi) Luettu 11.1.2007
12. ↑  Brightman, James: Nintendo Confirms GameCube Housing for Wii at E3 Gamedaily. Viitattu 9.4.2007. (englanniksi)
13. ↑  Casamassina, Matt: Revolution in June Rumors IGN.  Arkistoitu 29.12.2006. Viitattu 9.4.2007. (englanniksi)
14. ↑  Casamassina, Matt: Reggie: More than 1,000 Kits Shipped IGN.  Arkistoitu 7.1.2007. Viitattu 9.4.2007. (englanniksi)
15. ↑  Looking Back: E3 2005 (Arkistoitu – Internet Archive) wii.ign.com (englanniksi) Luettu 4.1.2007
16. ↑  Sinclair, Brendan & Torres, Ricardo TGS 2005: Iwata speaks www.gamespot.com (englanniksi) Luettu 4.1.2007
17. ↑  Torres, Ricardo TGS 2005: Miyamoto unveils Nintendo's Revolution controller www.gamespot.com (englanniksi) Casamassina, Matt & Schneider, Peer TGS 2005: Revolution Controller: The Possibilities cube.ign.com (englanniksi) Luettu 4.1.2007
18. ↑  E3 06: Revolution renamed Wii www.gamespot.com (englanniksi) Luettu 4.1.2007
19. ↑  Surette, Tim & Tochen, Dan E3 06: Wii unveiled at Nintendo's E3 conference www.gamespot.com (englanniksi) Luettu 4.1.2007
20. ↑  Game Critics Awards: 2006 Winners www.gamecriticsawards.com.  Arkistoitu 1.7.2006. Viitattu 11.1.2007. (englanniksi)
21. ↑  Rob Wright, Wolfgang Gruener: Nintendo steals Sony's, Microsoft's thunder at E3  11.5.2006. TG Daily.  Arkistoitu 20.11.2007. Viitattu 20.9.2007. (englanniksi)
22. ↑  2006 Winners (Arkistoitu – Internet Archive) www.gamecriticsawards.com (englanniksi) Luettu 4.1.2007
23. ↑  DigiExpo 2006 (Arkistoitu – Internet Archive) www.peliplaneetta.net Luettu 4.1.2007
24. ↑  Nintedo Revolution Renamed To Nintendo Wii Console Watcher. Viitattu 27.3.2007. (englanniksi)
25. ↑  Carless, Simon: Breaking: Nintendo Announces New Revolution Name - 'Wii' Gamasutra. Viitattu 27.3.2007. (englanniksi)
26. 1 2  Sheffield, Brandon: Wii Reactions: Developers Comment Gamasutra.  Arkistoitu 25.7.2008. Viitattu 27.3.2007. (englanniksi)
27. ↑  Olson, Parmy: Iwata's Nintendo Lampooned for 'Wii' Forbes.com.  Arkistoitu 19.6.2008. Viitattu 4.4.2007. (englanniksi)
28. ↑  Morris, Chris: Nintendo drops Revolution, renames next gen console Wii CNN. Viitattu 4.4.2007. (englanniksi)
29. ↑  BBC: Nintendo name swap sparks satire www.bbc.co.uk. Viitattu 25.3.2007. (englanniksi)
30. ↑  Wii vai Revolution - kumpiko on parempi nimi? Nintendo Suomi.  Arkistoitu 5.3.2016. Viitattu 4.4.2007.
31. ↑  Michael Donahoe, Shane Bettenhausen, Electronic Gaming Monthly, "War of the Words", s. 25 (englanniksi)
32. ↑  Nintendo hopes Wii spells wiinner USA Today. Viitattu 4.4.2007. (englanniksi)
33. ↑  "Nintendo Wii Marketing To Exceed 200 million" www.joystiq.com (englanniksi)
34. ↑  Saarinen, Ossi: Wii-mainos menestyy YouTubessa Pelaajalehti.  Arkistoitu 27.9.2007. Viitattu 4.4.2007.
35. ↑
36. ↑
37. ↑  Nintendo Wii Release Dates Video-Game-Consoles.  Arkistoitu 7.11.2006. Viitattu 9.4.2007. (englanniksi)
38. ↑  Steel, Wade: One Million Launch Wiis for North America IGN.  Arkistoitu 28.2.2007. Viitattu 9.4.2007. (englanniksi)
39. ↑  Bozon, Mark: Nintendo Sets the Record Straight IGN.  Arkistoitu 23.2.2007. Viitattu 9.4.2007. (englanniksi)
40. ↑  Boyes, Emma: UK launch: Wii draws the crowds *gamespot.com*. Viitattu 9.4.2007. (englanniksi)
41. ↑  Puha, Thomas: Wiin kotimainen lanseeraus lähti hyvin käyntiin  8.12.2006. Pelaaja-lehti.  Arkistoitu 27.9.2007. Viitattu 9.4.2007.
42. ↑  Nintendo's Incomparable Wii Console Launches Nov. 19; MSRP $249.99 Nintendo.  Arkistoitu 30.9.2007. Viitattu 9.4.2007. (englanniksi)
43. ↑  Nintendo's Incomparable Wii Console Launches Nov. 19; MSRP $279.95 CNW Group.  Arkistoitu 30.9.2007. Viitattu 9.4.2007. (englanniksi)
44. ↑  Ashcraft, Brian Ashcraft: Wii is Mucho, Mucho Expensive In Mexico Kotaku. Viitattu 9.4.2007. (englanniksi)
45. ↑  Wii pre-orders in Colombia Viva Nintendo.  Arkistoitu 17.11.2019. Viitattu 9.4.2007. (englanniksi)
46. ↑  Falabella – Nintendo Consola Wii Falabella.  Arkistoitu 16.4.2007. Viitattu 9.4.2007. (espanjaksi)
47. ↑  Dickens, Anthony: Brazilian Wii To Cost Over $1,100 Nintendo Life.  Arkistoitu 8.12.2006. Viitattu 9.4.2007. (englanniksi)
48. ↑  Sanders, Kathleen: Japanese Wii Price, Release Date Revealed IGN.  Arkistoitu 19.2.2007. Viitattu 9.4.2007. (englanniksi)
49. ↑  Bloodworth, Daniel: Launching December 7th at $399.95. Nintendo World Report. Viitattu 9.4.2007. (englanniksi)
50. ↑  BREAKING NEWS: Nintendo Wii release information announced! Gameplanet Store NZ.  Arkistoitu 27.9.2007. Viitattu 9.4.2007. (englanniksi)
51. ↑  Nintendo Wii Nintendo. Viitattu 9.4.2007. (italiaksi)
52. ↑  Wii Konsole, inklusive Wii-Sports Weltbild. Viitattu 9.4.2007. [vanhentunut linkki]
53. 1 2  Planet GameCube (September 15, 2006) Europe Gets Wii Last, *planetgamecube.com*
54. ↑   (Arkistoitu – Internet Archive)
55. ↑  Hardware.no - Prisguide  (Arkistoitu – Internet Archive), *hardware.no*
56. ↑  Hardware.no - Prisguide , *hardware.no*
57. ↑
58. ↑
59. ↑  Nintendo.com (November 4, 2006) Wii, *wii.com*
60. 1 2  Euro Wii Launch Games Finalised (Arkistoitu – Internet Archive) wii.ign.com (englanniksi)
61. 1 2  nintendo.co.nz - News From Nintendo www.nintendo.co.nz (englanniksi)  
nintendo.com.au - News From Nintendo (Arkistoitu – Internet Archive) www.nintendo.co.au (englanniksi)
62. 1 2 3 4  THQ confirms four launch titles for Nintendo's Wii home video game console (Arkistoitu – Internet Archive) investor.thq.com (englanniksi)
63. 1 2 3 4 5 6  Japanese Launch Guide (Arkistoitu – Internet Archive) wii.ign.com (englanniksi)
64. ↑  Elebits Update (Arkistoitu – Internet Archive) wii.ign.com (englanniksi)
65. ↑  Ennichi no Tatsujin Update (Arkistoitu – Internet Archive) wii.ign.com (englanniksi)
66. ↑  Far Cry: Vengeance Update (Arkistoitu – Internet Archive) wii.ign.com (englanniksi)
67. ↑  Happy Feet drops to Wii, PS2, DS, GCN, GBA (Arkistoitu – Internet Archive)
68. ↑  Happy Feet: Wii  (Arkistoitu – Internet Archive)
69. ↑  Goldstein, Hilary: Wii Sells Through 600k IGN.  Arkistoitu 1.12.2006. Viitattu 11.4.2007. (englanniksi)
70. ↑  Bramwell, Tom: Early Wii figures from Japan Eurogamer.  Arkistoitu 11.2.2007. Viitattu 11.4.2007. (englanniksi)
71. ↑  Long, Neil: Wii sells 105,000 in record-breaking launch MCV. Viitattu 11.4.2007. (englanniksi)
72. ↑  Gibson, Ellie: European consumers snap up 325,000 Wii consoles in two days Gamesindustry.biz. Viitattu 11.4.2007. (englanniksi)
73. ↑  Gibson, Ellie: Nintendo Wii breaks records in Australia Gamesindustry.biz.  Arkistoitu 21.9.2007. Viitattu 11.4.2007. (englanniksi)
74. ↑  Orry, James: Wii outsells PS3 by almost 2:1 in the US Pro-G.  Arkistoitu 30.9.2007. Viitattu 11.4.2007. (englanniksi)
75. ↑  Devlin, Paul: Wii outsells PS3 by four to one in Japan Pro-G.  Arkistoitu 12.2.2007. Viitattu 11.4.2007. (englanniksi)
76. ↑  Consolidated Sales Transition by Region  31. maaliskuuta 2015. Nintendo. Viitattu 10.6.2015. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Wii**.
* Viralliset kotisivut (englanniksi)
* Esittelysivu Nintendo Suomen sivuilla

Wii

|  |  |
| --- | --- |
| Ohjelmat | 
* Everybody Votes Channel
* Internet Channel
* Mii Contest Channel
* Wii Menu
* Wii Shop Channel
* Virtual Console

 |
| Laitteet | 
* Wii Balance Board
* Wii MotionPlus
* Wii Remote
* Wii Remote Plus
* Wii Zapper
* Nunchuk
* Classic Controller

 |
| Muuta | 
* Wiin historia

 |